Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael tegi nädalavahetusel õhurünnaku
Hamasi treeninglaagri vastu Gazas
vastuseks sealt lähtunud raketitulele.
Kaks ründajat avasid hommikul tule USA konsulaadi vastu Istanbulis
ja põgenesid sündmuskohalt, kui politsei vastu tulistas.
New Yorgi senaator Chuck Schumer,
üks president Obama Demokraatliku partei tippliikmeid,
teatas, et ei toeta tuumalepet Iraaniga.
Iisrael tegi nädalavahetusel õhurünnaku
Hamasi treeninglaagri vastu Gazas vastuseks sealt lähtunud raketitulele.
Palestiina meedikute teatel
said neli Hamasi liiget vigastada.
Rünnak järgnes raketitulele Palestiina territooriumilt,
mis tabas avaala Iisraeli asula lähedal Gaza naabruses.
Vigastustest ja purustustest ei teatatud.
Rünnaku eest võttis vastutuse
ISIL-iga seotud väike salafi džihaadirühmitus.
Kuigi raketti ei tulistanud Gazat kontrolliv Hamas, teatas IDF,
et peab iga sektorist lähtuva rünnaku eest vastutavaks Hamasi.
Lõuna-Iisraeli Soroka haigla teatas,
et Sa'ad Dawabsheh,
Palestiina perekonnapea, kelle beebi hukkus nädala eest
Läänekaldal Dumas toimunud süütamisrünnakus,
suri laupäeval saadud haavadesse.
Ema ja teine poeg on endiselt raskes seisundis
ja viibivad ravil Iisraeli haiglas.
Sajad palestiinlased korraldasid Dawabsheh' matustel miitingu.
Mõistame hukka selle ajaloos esmakordse koletu kuriteo -
inimesed magasid ja "öönahkhiired" tulid neid põletama.
Beebi hukkus nädala eest ja isa suri täna,
ning loodame, et ema ja vend paranevad haiglas.
Iisraeli julgeoleku arvates olid rünnaku taga juudi marurahvuslased.
Peaminister Netanyahu nimetas rünnakut terroriaktiks
ning lubas kurjategijad tabada ja kohtu alla anda.
Eile pussitas palestiinlane Läänekalda bensiinijaamas iisraellast.
Iisraeli sõjaväelased lasid ta maha.
26-aastane Iisraeli tsiviilelanik sai kergelt viga ja viidi haiglasse.
Politsei teatel pärines palestiinlane külast maantee nr 443 lähedal,
mis on üks peamisi Jeruusalemma-Tel Avivi ühendusteid.
Türgis vahistas politsei naissoost kahtlusaluse
seoses rünnakuga USA konsulaadile Istanbulis.
Kaks ründajat avasid täna hommikul tule USA konsulaadi vastu
ja põgenesid sündmuskohalt, kui politsei vastu tulistas.
Cihani Uudistetoimetuse teatel ründasid hoonet Sariyeri rajoonis
üks mees ja üks naine.
Türgi politsei teatel keegi viga ei saanud.
Türgi on olnud kõrgendatud valveseisus pärast seda,
kui juulis käivitati "sünkroniseeritud sõda terrori vastu",
sh õhurünnakud ISIL-i võitlejate vastu Süürias
ja kurdi militantide vastu Põhja-Iraagis
ning vahistati sadu kahtlustatavaid kodumaal.
See polnud esimene rünnak
USA diplomaatilise esinduse vastu Türgis.
Vasakäärmuslik Revolutsiooniline Rahvavabastusarmee Rinne,
mille liikmeid viimastel nädalatel vahistatud on,
võttis vastutuse enesetapurünnaku eest USA saatkonnas Ankaras 2013. a
kus hukkus Türgi turvamees.
Kaks ründajat ja politseinik hukkusid tulevahetuses
pärast Istanbuli politseijaoskonnas toimunud plahvatust,
mis vigastas vähemalt 10 inimest.
Istanbuli Politseiamet kinnitas,
et plahvatuses sai viga 3 politseinikku ja 7 tsiviilelanikku.
New Yorgi senaator Chuck Schumer,
üks president Obama Demokraatliku partei tippliikmeid,
teatas, et ei toeta tuumalepet Iraaniga.
See on ilmne löök Obama jõupingutustele
säilitada tuumalepe Teheraniga.
Valge Maja esindaja ütles siiski,
et Schumeri otsus valmistas küll pettumust, kuid ei üllatanud.
Obama ja Schumeri vahel on olnud erimeelsusi alates 2003. a,
kui Schumer toetas sõda Iraagi vastu.
Siiski tegi Obama valitsus Schumeriga lähedast koostööd,
et lepingut enne selle sõlmimist selgitada ja tema toetust leida.
Erimeelsused president Obama ja senaator Schumeri vahel
on kestnud juba 2003. aastast peale.
Seepärast polnud see avaldus
kellelegi Valges Majas üllatav,
kuigi see valmistas pettumust.
See ei muuda meie veendumust,
et suudame mobiliseerida lepingu toetuseks
olulise demokraatide enamuse nii Esindajatekojas kui Senatis
ja kasutame vajadusel presidendi vetot.
President Obamal on raskusi Kongressis lepingule toetust leida.
Seadusandjad hääletavad 17. septembril.
Schumeri vastuseis tähendab,
et Obama valitsus peab Kapitooliumil ehk oma lobbi-tööd tõhustama.
12 Kongressi liiget on seni lepingut toetanud.
Seitse Esindajatekojas ja viis Senatis.
Teie mainitud kaks liiget on mõjuvõimsad kongresmenid,
kuid neil on vaid üks hääl,
ja pärast kõnet oleme lepingu toetuseks veel rohkem hääli kogunud.
Obama valitsus usub,
et suudab enne hääletust piisavalt toetust koguda.
Peaminister Netanyahu kohtus eile kaks tundi Kongressi demokraatidega
ja esitas vastuväiteid lepingu heakskiitmisele Kongressis.
Iraani teema eest vastutav minister Steinitz viibis samuti kohal.
Netanyahu peaks see nädal kohtuma ka vabariiklastest seadusandjatega.
Valitsusametnikud tõrjusid väiteid,
nagu sekkuks Netanyahu USA välispoliitikasse, ja ütlesid,
et Iraani teema mõjutab otseselt kogu Lähis-Ida
ja paljud riigid regioonis on mures,
et Iraan võib saada tuumarelva.
Ametnike väitel usub Netanyahu,
et tal on kohus hoiatada ohtliku tuumaleppe eest
ja seda ta teinud ongi.
Veel seoses Iraaniga -
Levivad kuuldused Iraani eliitüksuse, Qudsi vägede ülema Soleimani
visiidist Venemaale, kuigi talle kehtib ÜRO reisikeeld.
Valge Maja esindaja sõnul valmistab raport jätkuvalt muret
Iraani käitumise suhtes.
Mainitud hr Soleimani
on juba mõnda aega USA sanktsioonide all
seoses tema toetusega terrorirühmitustele maailmas.
Ma ei saa raporteid kinnitada,
kuid see näitab meie jätkuvat muret
Iraani ja selle käitumise suhtes.
Iraani ametniku väitel vestles Soleimani,
Iraani Qudsi vägede ülem,
mis on ajatolla Revolutsioonikaarti välismaa haru,
Vene ametnikega Moskvas juulis.
Kaks USA julgeolekuallikat kinnitasid raportit,
et Soleimani tõesti viibis Venemaal.
Tänaseks Jeruusalemmast kõik. Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri